Държавен вестник, бр. 11, 2013 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  11
и/или
един лекар със специалност по акушерство и гинекология с призната втора специалност по онкология 
или обща хирургия; 
ЗАБЕЛЕЖКА: При доказано онкологично заболяване пациентът задължително се консултира от Онко-
логичен комитет, разкрит в лечебното заведение или осигурен чрез договор.
Забележка: При анамнеза от страна на пациента за алергия се извършва задължителна консултация с 
лекар със специалност по анестезиология и интензивно лечение или клинична алергология.
ІІ. ИНДИКАЦИИ ЗА ХОСПИТАЛИЗАЦИЯ И ЛЕЧЕНИЕ
1. ИНДИКАЦИИ ЗА ХОСПИТАЛИЗАЦИЯ. 
· хистологично доказани неоплазми на маточната шийка, маточното тяло, влагалище, вулва и перинеум; 
· персистираща абнормна цитологична и хистологична находка за предракови изменения на женските 
гениталии; 
· тумори на маточните тръби и яйчниците, доказани клинично или с методите на образната диагностика;
· рецидиви на генитални злокачествени тумори и циторедуктивна хирургия.
2. ДИАГНОСТИЧНО – ЛЕЧЕБЕН АЛГОРИТЪМ. 
ДИАГНОСТИЧНО – ЛЕЧЕБНИЯТ АЛГОРИТЪМ В ПОСОЧЕНИТЕ ВАРИАЦИИ И ВЪЗМОЖНОСТИ 
Е ЗАДЪЛЖИТЕЛЕН ЗА ИЗПЪЛНЕНИЕ И ОПРЕДЕЛЯ ПАКЕТА ОТ БОЛНИЧНИ ЗДРАВНИ ДЕЙНОСТИ, 
КОИТО СЕ ЗАПЛАЩАТ ПО ТАЗИ КЛИНИЧНА ПЪТЕКА.
Вземане на биологичен материал за медико-диагностични изследвания се взема до 24 час.
Електрокардиограма се извършва до 24 час.
Рентгенография/скопия на бял дроб и сърце се извършва по преценка.
Други инструментални /образни изследвания се извършват съобразно състоянието на пациента.
Предоперативната анестезиологична консултация се извършва пациенти и до 48 час.
Консултацията с кардиолог се извършва до 48 час от хоспитализацията на пациента.
В нашите условия болничното лечение при оперираните по повод на карцином на маточната шийка, на 
маточното тяло, на маточните тръби, на яйчника, на влагалището, на вулвата и трофобластната болест про-
дължава до зарастване на оперативната рана, до преустановяване на отделянето от дренажите, както и при 
осигурен дренаж на урината. Свалянето на конците става по преценка на оператора или на лекуващия лекар. 
Фармакотерапия
Оперативната интервенция се извършва под обща ендотрахеална анестезия, аналгезия с епидурален кате-
тър или краткотрайна венозна анестезия (съгласно медицински стандарт „Анестезия и интензивно лечение“).
При неусложнените случаи се провежда парентерална антибиотична профилактика, съобразена с кли-
ничното състояние на пациентката и микробиологичните резултати, която може да премине в перорална 
антибактериална профилактика.
Обезболяването в ранния следоперативния период се провежда с аналгетични препарати – наркотични и 
нестероидни противовъзпалителни обезболяващи средства или през епидурален катетър.
Пациентките, поради завишения риск от венозни тромбози, получават постоперативно хепаринова про-
филактика, продължителността на която се определя от обема на оперативната интервенция и наличието на 
допълнителни рискови фактори (прекарани тромбози и емболии, сърдечни заболявания и др.). Продължител-
ността на профилактиката е поне 6 дни или до окончателното раздвижване на пациентката.
Възстановяването на пасажа от 3-ия постоперативен ден се осъществява по преценка на оператора или 
лекуващия лекар чрез клизми или медикаментозно.
ПРИ ЛЕЧЕНИЕ ПО КЛИНИЧНАТА ПЪТЕКА, ЛЕЧЕБНОТО ЗАВЕДЕНИЕ Е ДЛЪЖНО ДА ОСИГУРЯ-
ВА СПАЗВАНЕТО ПРАВАТА НА ПАЦИЕНТА, УСТАНОВЕНИ В ЗАКОНА ЗА ЗДРАВЕТО. 
ПРАВАТА НА ПАЦИЕНТА СЕ УПРАЖНЯВАТ ПРИ СПАЗВАНЕ НА ПРАВИЛНИКА ЗА УСТРОЙСТВО-
ТО, ДЕЙНОСТТА И ВЪТРЕШНИЯ РЕД НА ЛЕЧЕБНОТО ЗАВЕДЕНИЕ.
3. ПОСТАВЯНЕ НА ОКОНЧАТЕЛНА ДИАГНОЗА.
При онкологичните случаи – след задължително хистологично изследване и патоморфологична диагноза, 
с определяне на степен на малигненост и стадий на тумора (клиничен стадий по FIGO и стадий по TNM-
класификация).
Поставя се според клиничните симптоми, снетия статус, по време на операцията и след задължително 
хистологично изследване на оперативния материал, по преценка при конкретните нозологии.
4. ДЕХОСПИТАЛИЗАЦИЯ И ОПРЕДЕЛЯНЕ НА СЛЕДБОЛНИЧЕН РЕЖИМ.
Медицински критерии за дехоспитализация:
– добро общо състояние;
– липса на фебрилитет (над 37.5о С) през последните 48 часа;
– липса на значими субективни оплаквания;
– спокойна оперативна рана;
– възстановен чревен пасаж и осигурен дренаж на урината;
– липса на патологични процеси в областта на операцията;
– коректно попълнен фиш „Клинико – лабораторен минимум“.
Довършване на лечебния процес и проследяване
В цената на клиничната пътека влизат до два контролни прегледа при явяване на пациента в рамките на 
един месец след изписване и задължително записани в епикризата. 
Контролните прегледи след изписване на пациента се отразяват в специален дневник/журнал за прегледи, 
който се съхранява в диагностично-консултативния блок на лечебното заведение – изпълнител на болнична 
помощ.